Το "πράσινο φως" στις κατεδαφίσεις των αυθαιρέτων στον χώρο του παλιού αεροδρομίου, άναψε το Κεντρικό Αρχαιολογικό Συμβούλιο όπως είπε ο υπουργός Ανάπτυξης και Επενδύσεων κ. Αδ. Γεωργιάδης μιλώντας στην ΕΡΤ το βράδυ της Τρίτης.

Ο υπουργός ανέφερε πως υπό προϋποθέσεις μπορούν να μπουν μπουλντόζες τον Μάιο και να ξεκινήσει η επένδυση.

Προσέθεσε πως η Hard Rock International μετά την απόρριψη της προσφυγής της από την Αρχή Εξέτασης Προδικαστικών Προσφυγών κατά της απόφασης της Επιτροπής Εποπτείας και Ελέγχου Παιγνίων (ΕΕΕΠ), με την οποία αποκλείστηκε από τον διαγωνισμό για το καζίνο στο Ελληνικό προσέφυγε στο ΣτΕ. Η προσφυγή ορίστηκε να δικαστεί σε έναν μήνα.

Ο υπουργός συμπλήρωσε ότι μόλις βγει και η απόφαση του ΣτΕ θα ξεκινήσει το έργο.

Αλεξάνδρα Γκίτση